《宿野趣堂伤余舅之不见怅然有感》
明代·张诩

病起寻芳出，重登野趣堂。往来今燕雀，割烈此肝肠。

庭月为谁好，墙花空自香。徘徊不能寐，永夜据胡床。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。